CELEX: 22006D0034
Language: hr
Date: 2006-03-10 00:00:00
Title: Odluka Zajedničkog odbora EGP-a br. 34/2006 od 10. ožujka 2006. o izmjeni Priloga XIII. (Promet) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               83
            
         22006D0034
   
               L 147/51
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 34/2006
   od 10. ožujka 2006.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu je izmijenjen Odlukom Zajedničkog odbora EGP-a br. 11/2006 od 27. siječnja 2006. (1).
            
         
               (2)
            
            
               Uredba (EZ) br. 725/2004 Europskog parlamenta i Vijeća od 31. ožujka 2004. o jačanju sigurnosne zaštite brodova i luka (2) unijeta je u Sporazum Odlukom Zajedničkog odbora EGP-a br. 14/2005 od 8. veljače 2005. (3).
            
         
               (3)
            
            
               Uredba Komisije (EZ) br. 884/2005 od 10. lipnja 2005. o utvrđivanju postupaka za obavljanje pregleda Komisije u području sigurnosne zaštite u pomorstvu (4) treba se unijeti u Sporazum,
            
         ODLUČIO JE:
   Članak 1.
   Iza točke 56.q (Uredba (EZ) br. 789/2004 Europskog parlamenta i Vijeća) Priloga XIII. Sporazumu umeće se sljedeća točka:
   
               „56.r
            
            
               
                  32005 R 0884: Uredba Komisije (EZ) br. 884/2005 od 10. lipnja 2005. o utvrđivanju postupaka za obavljanje pregleda Komisije u području sigurnosne zaštite u pomorstvu (SL L 148, 11.6.2005., str. 25.).
               U smislu ovog Sporazuma odredbe Uredbe prilagođuju se kako slijedi:
               Članku 5. stavku 3. umeće se sljedeća točka:
               ‚Pri svojim inspekcijskim pregledima Komisija se može pozvati na nacionalne revizore koje su navele zemlje EFTA-e, a Tijelo za nadzor EFTA-e može se pozvati na nacionalne revizore koje su navele države članice EZ-a.
               Pri svojim inspekcijskim pregledima Komisija i Tijelo za nadzor EFTA-e mogu pozvati jedno drugo da sudjeluju kao promatrači.’ ”
            
         Članak 2.
   Tekstovi Uredbe (EZ) br. 884/2005 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 11. ožujka 2006. pod uvjetom da su u skladu s člankom 103. stavkom 1. Sporazuma Zajedničkom odboru EGP-a dostavljene sve obavijesti (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 10. ožujka 2006.
      
         
            Za Zajednički odbor EGP-a
         
         
            Predsjednik
         
         R. WRIGHT
      
   
   
      (1)  SL L 92, 30.3.2006., str. 34.
   
      (2)  SL L 129, 29.4.2004., str. 6.
   
      (3)  SL L 161, 23.6.2005., str. 33.
   
      (4)  SL L 148, 11.6.2005., str. 25.
   
      (5)  Navedeni su ustavni zahtjevi.